b'\n_START_ARTICLE_\nDvorec Gabrje\n_START_SECTION_\nZgodovina\n_START_PARAGRAPH_\nDvorec Gabrje je bil zgrajen pred koncem 16. stoletja. Dvorec ali gra\xc5\xa1\xc4\x8dino so pozidali plemi\xc4\x8di Galli pl. Gallensteini pred za\xc4\x8detkom 17. stoletja kot svoje novo domovanje namesto razpadajo\xc4\x8dega gradu \xc5\xa0entjurjeva gora. Janez Adam Gall ga je leta 1600 prodal svojemu sinu Danijelu Gallu, od njega dvorec pridobi leta 1607 njegov starej\xc5\xa1i brat Kri\xc5\xa1tof Gall, nato 1629 Jurij Andrej Gall. Leta 1630  Galli dvor zamenjajo z Danijelom Mavri\xc4\x8dem za njegov dvorec Zablate, a so ga Galli spet odkupili okoli leta 1636 in ga \xc4\x8dez par let prodali Janezu Danijelu pl. Wernegkhu. Potem je dvorec pogosto menjaval lastnike. Pred leton 1648 je lastnik Viljem Leopold grof Tattenbach, ki ga leta 1648 proda bratoma baronoma Erazmu in Leopoldu Raumschussl. Leopold Raumschussl ga je \xc4\x8dez pet let prodal Maksimilijanu Brembu in Karlu pl. Wizensteinu. Ob koncu 17. stoletja so dvorec kupili grofje Gallenbergi \xe2\x80\x93 nazadnje do smrti je bil lastnik Sigfrid Baltazar grof Gallenberg. Nato je gospostvo in dvorec leta 1747 kupil baron Michelangelo Zois in ga zdru\xc5\xbeil z gospostvom Podpe\xc4\x8d in Kompolje. Posest je ostala v rokah Zoisov do leta 1850, ko jo je kupil grof Karel Maria Filip Pace-Friedensberg. Dvorec so opustili in je razpadel \xc5\xbee ob koncu 19. stoletja, po drugi svetovni vojni pa so odstanili tudi ru\xc5\xa1evine.'